Don McLean

Donald McLean III, kjent som Don McLean, (født 2. oktober 1945 i New Rochelle i delstaten New York i USA) er en amerikansk musiker, sanger og låtskriver, mest kjent for sin sang «American Pie». Andre av Don McLeans kjente sanger er «Vincent» (om Vincent van Gogh), «Dreidel» og «Wonderful Baby», samt coverversjoner av Roy Orbisons sang «Crying» og The Skyliners' «Since I Don't Have You».
Liv og virke
Bakgrunn
McLean er av skotsk avstamning på farssiden. Både hans farfar og hans far het Donald McLean. McLean's mor Elizabeth Bucci var italiensk; hun kom fra Abruzzo i Italia. Don McLean hadde også slekt i Los Angeles og Boston.

Da Don McLean var 15 år døde hans far.

Musiker
Don McLeans tidligste musikalske inspirasjoner kom fra Frank Sinatra og Buddy Holly. Som tenåring ble McLean interessert i folkemusikksjangeren, og han ble spesielt beeistret for The Weavers' konsertalbum The Weavers at Carnegie Hall fra 1955. Seksten år gammel kjøpte han sin første gitar og begynte å søke kontakt med musikkindustrien. Han ble venn med folkemusikerne Erik Darling og Fred Hellerman i The Weavers, og lærte mye av dem. McLean ble kjent med folkemusikkagenten Harold Leventhal, men noen måneder senere inngikk han et samarbeid med Herb Gart, som ble hans manager gjennom 18 år.

Don McLean fikk sitt gjennombrudd i 1970 med albumet Tapestry (ikke å forveksle med Carole Kings album Tapestry fra 1971).

I 1972 hadde han stor suksess med albumet American Pie. Sangen «American Pie» på dette albumet er delvis inspirert av Buddy Holly, Ritchie Valens og J.P. Richardson ("The Big Bopper"), som alle døde i en flystyrt i 1959. «American Pie» ble dette årets mest spilte låt på amerikansk radio, sammen med sangen «Vincent» som er McLeans hyllest til den nederlandske kunstmaleren Vincent van Gogh. Denne sangen er også kjent for innledningsordene "Starry Starry Night". I 2000 fikk Madonna stor suksess med en coverversjon av sangen «American Pie». McLeans låt «And I Love You So» er også blitt innspilt av Elvis Presley, Perry Como, Helen Reddy, Glen Campbell med flere. Han spilte også inn Roy Orbison's «Crying» og The Skyliners' «Since I Don't Have You», som også ble populære.

Andre sanger
 Kjente sanger fra McLeans debutalbum er «Castles In The Air» og «And I Love You So». «And I Love You So» ble senere spilt inn av blant andre Elvis Presley, Helen Reddy, Shirley Bassey, Glen Campbell, Engelbert Humperdinck, Howard Keel, Claude François, og Perry Como. Låten ble spilt under bryllupsseremonien til Prince Harry og Meghan Markle i 2018.

 I 1981 spilte McLean inn «Castles in the Air» på nytt; den nye versjonen ble nummer 36 på Billboard Hot 100 i 1981.

 «Wonderful Baby» er en hyllest til Fred Astaire, som Fred Astaire også spilte inn selv. Låten klatret til nummer 1 på Billboard Easy Listening.

 I 1981 hadde McLean en internasjonal nummer 1 hit med en versjon av Roy Orbisons klassiker «Crying». Etter at sangen ble en stor suksess i Europa, ble den også utgitt i USA.

I 2004 ble McLean innlemmet i Songwriters Hall of Fame.

 Privatliv 
Don McLean har vært gift to ganger, begge ekteskapene endte i skilsmisse. Hans første kone var Carol Sauvion, fra Philadelphia, som vant en Emmy og en Peabody Award for hennes deltagelse i TV-serieen "Craft in America". De var gift fra 1969 til 1976 og hadde ingen barn.

Hans andre ekteskap var med Patrisha Shnier McLean, som opprinnelig var fra Montreal, Canada. Ekteskapet varte fra 1987 til 2016. De har to barn, Jackie og Wyatt, og to barnebarn, Rosa og Mya. Ekteskapet endte da McLean ble arrestert og anklaget for partnervold etter en hendelse i deres hjem i Camden, Maine. Ingen andre detaljer fra hendelsen ble rapportert. Patrisha Shnier McLean begjærte deretter skilsmisse.

McLean bekreftet i 2018 sitt forhold til modellen Paris Dylan, som er 45 år yngre enn ham.

McLean er goodwill-ambassadør for organisasjonen Teen Cancer America, og opptrådte i 2018 på en konsert til inntekt for denne saken; på konserten sang McLean «Vincent» i en duett med Ed Sheeran.

 Diskografi 

 Studioalbum 
 1970: Tapestry
 1971: American Pie 
 1972: Don McLean  
 1973: Playin' Favourites 
 1974: Homeless Brother 
 1977: Prime Time 
 1978: Chain Lightning 
 1981: Believers 
 1986: For The Memories 1 
 1987: For The Memories 2 
 1987: Love Tracks 
 1991: Headroom 
 1991: Christmas 
 1995: The River Of Love 
 1991: Christmas 
 1995: The River of Love
 1997: Christmas Dreams
 2001: Sings Marty Robbins 
 2003: You've Got to Share: Songs for Children 
 2003: The Western Album 
 2005: Rearview Mirror: An American Musical Journey (CD og DVD)
 2009: Addicted To Black (CD, McLeans første album med egne låter siden 1995)
 2018: Botanical Gardens 
 2020: Still Playin' Favorites 
 2022: American Boys

 Livealbum 
 1976: Solo (2-LP)
 1982: Dominion (2-LP)
 2000: Starry, Starry Night (2-CD)
 2014: Don McLean: Live in Manchester (2-CD)

 Samlealbum 
 1980: The Very Best of Don McLean
 1987: For the Memories
 1987: Don McLean's Greatest Hits· Then & Now
 1991: The Best of Don McLean
 1992: Favorites and Rarities
 2000: American Pie - The Greatest Hits
 2002: Classic Collection
 2003: Legendary Songs of Don McLean
 2004: Christmastime!
 2007: The Legendary Don McLean
 2008: American Pie & Other Hits
 2012: American Troubadour

 Singler (utvalg) 
Singler på Billboard Hot 100
 1971: «American Pie» (#1)
 1972: «Vincent» (#12)
 1973: «Dreidel» (#21)
 1973: «If We Try» (#58)
 1975: «Wonderful Baby» (#93)
 1980: «Crying» (Roy Orbison sang) (#5)
 1981: «Since I Don't Have You» (#23)
 1981: «It's Just the Sun» (#83)
 1981: «Castles in the Air» (#36)

I 1994 kom en live-versjon av låten «Vincent» ut på albumet Grammy's Greatest Moments Volume III.

 Referanser 

 Eksterne lenker 





Kategori:Musikere fra USA
Kategori:Personer fra New Rochelle